b'\n_START_ARTICLE_\nNociceptor\n_START_PARAGRAPH_\nNocic\xc3\xa9ptor je bole\xc4\x8dinski receptor, ki reagira na prisotno ali potencialno po\xc5\xa1kodbo tkiva.\n_START_SECTION_\nLokacija\n_START_PARAGRAPH_\nNociceptorji se nahajajo v povrhnjih predelih telesa, na primer v ko\xc5\xbei, sluznicah, ro\xc5\xbeenici ter v notranjih organih (mi\xc5\xa1icah, \xc4\x8drevesju, se\xc4\x8dniku ...). Telesa bole\xc4\x8dinskih nevronov se nahajajo bodisi v ganglijih ob zadaj\xc5\xa1njih rogovih hrbtenja\xc4\x8de bodisi v trigeminalnem gangliju.\n_START_SECTION_\nAktivacija\n_START_PARAGRAPH_\nNociceptorji so prosti \xc5\xbeiv\xc4\x8dni kon\xc4\x8di\xc4\x8di in se vzdra\xc5\xbeijo zaradi mehanskega, kemi\xc4\x8dnega ali toplotnega dra\xc5\xbeljaja. Hkrati se iz po\xc5\xa1kodovanega tkiva spro\xc5\xa1\xc4\x8dajo snovi (histamin, bradikinin, serotinin, prostaglandini, kalij in substanca P) , ki aktivirajo ali senzitirajo nociceptorje. Nociceptorji imajo visok prag vzdra\xc5\xbenosti, se slabo adaptirajo in se lahko senzitizirajo.'